**ПОДРУЧНИ ФУДБАЛСКИ САВЕЗ СРЕМ**

**ИЗВРШНИ ОДБОР ПФС СРЕМ**

Број: 3/2023

Сремска Митровиц, 17.07.2023.

 **ПРОПОЗИЦИЈЕ**

**ЗАВРШНОГ ДЕЛА ТАКМИЧЕЊА ЗА ФУДБАЛСКИ КУП СРБИЈЕ**

**НА ТЕРИТОРИЈИ ПФС СРЕМ**

**Члан 1.**

У завршном делу такмичења за фудбалски КУП Србије на територији ПФС Срем  учествује :

1. 7 (седам) тимова (победници Општинских и Градског фудбалског савеза Сремска      Митровица)
2. Сви клубови Сремске лиге, ВФЛ Југ са територије ПФС Срем и Српске лиге група Војводина са територије ПФС Срем.

**Члан 2.**

    У случају нерешеног резултата по завршетку утакмице, победник се добија извођењем удараца са места за казнени ударац, на начин утврђен Упутством Међунардног Борда за извођење казнених удараца.

**Члан 3.**

    Парови у завршном делу такмичења и домаћини утакмица одређују се жребом.

    Уколико у завршном делу такмичења учествује клуб Међуопштинске или Општинске лиге, тај клуб ће бити домаћин до финалне утакмице уколико се задржи у такмичењу.

**Члан 4.**

     У извлачењу парова утакмица клуб који је први извучен је клуб домаћин у првој утакмици уз поштовање члана 3. ових Пропозиција.

**Члан 5.**

     Домаћин финалне утакмице, по правилу, одређује се жребом.

**Члан 6.**

     Извршни одбор ПФС Срем може донети Одлуку о месту и начину одигравања финалне утакмице, о чему обавештава надлежни такмичарски орган.

     ПФС Срем победнику КУП-а на територији Срема додељује пехар и новчану награду у износу од 100.000 динара.

     Победник КУП-а учествује у завршном делу такмичења КУП-а ФС Војводине.

**Члан 7.**

    Завршни део такмичења спроводе такмичарски, дисциплински и надлежни судијски орган ПФС Срем. Надлежни другостепени орган је Комисија Извршног одбора ПФС Срем за жалбе.

    Службена лица на утакмицама завршног дела такмичења одређује председник ССОС ПФС Срем (судије), а делегата Комесар Сремске фудбалске лиге.

**Члан 8.**

    Жалба на одиграну утакмицу у овом такмичењу подноси се у року од 2 (два) дана од дана одигравања утакмице уз доказ о уплати таксе у износу од 4.000 динара на текући рачун ПФС Срем број 325-9500600061101-77.

**Члан 9.**

    Службеним лицима на утакмицама завршног дела такмичења припадају накнаде у износима утврђеним посебном Одлуком ИО ПФС Срем.

**Члан 10.**

    Питања која нису регулисана овим Пропозицијама решаваће се у складу са одредбама Правилника о фудбалским такмичењима ФСС и другим прописима фудбалске организације.

Председник ПФС Срем

 ***Катић Велибор***

2200 СРЕМСКА МИТРОВИЦА, Вељка Петровића бб, телефон/факс:022/21-00-414, рачин:325-9500600061101-77